Fury (cinta de 2014)

Iste articlo ye sobre una cinta estausunidense de cine belico; ta atros usos, se veiga Fury y Fury (cinta).

Fury (títol orichinal en anglés, en aragonés Furia, estrenada en Aragón con o títol en castellano de Corazones de acero, en aragonés Corazons d'acero) ye una cinta de cine belico coproducida por o cine estausunidense y lo cine chino estrenada l'anyo 2014, dirichida por David Ayer seguntes un guión orichinal d'él mesmo, con una banda sonora orichinal de Steven Price, una dirección de fotografía de Roman Vasyanov, una producción cinematografica de Bill Block, David Ayer, Ethan Smith y John Lesher y un elenco d'actors formau por Brad Pitt, Shia LaBeouf, Logan Lerman, Michael Peña, Jon Bernthal, Jason Isaacs, Brad Henke, Jim Parrack, Xavier Samuel, Scott Eastwood, Kevin Vance, Anamaria Marinca y Alicia von Rittberg, entre d'atros.

En abril de 1945 mientres a Segunda Guerra Mundial, as tropas d'os Aliaus dentran en o Tercer Reich en a invasión d'Alemanya por os Aliaus occidentals y troban una cerenya resistencia. Don "Wardaddy" Collier ye un sarchento d'a 2nda División Blindada de l'exercito estausunidense que diriche un M4 Sherman con a mesma tripulación dende la campanya d'Africa d'o Norte pero en morir en combat un d'os miembros d'a tripulación lis ninvían a Norman Ellison, un choven soldau que dica l'inte yera destinau en oficinas y que fueras d'a maquina d'escribir no conoix muita cosa de l'exercito. Os atros miembros d'a tripulación lo desabantan en estar novato pero tamién por a suya aversión a la violencia, y de feito cuan troban a un grupo de chóvens d'as Hitlerjugend (as Choventuz Hitlerianas) no fa l'aviso ta que no disparen sobre éls pero los alemans emplegan un "panzerfaust" destruyindo lo tanque d'o chefe d'a columna y matando-lo, convertendo-se asinas Don en o nuevo chefa d'a columna. En dentrar en a chicota localidat de Kirchohsen, conoixen a dos mesachas, Irma y Emma, y Norman remata tenendo relacions sexuals con Emma, que muere bien luego en un bombardeyo de l'artillería alemana, quedando colapsau. Dimpués tornan a luitar, ista vegada contra un Tiger I alemán, que destruye tres tanques estausunidenses antes d'estar a la vegada destruyiu por o tanque de Don. En a batalla lo suyo tanque ha perdiu a radio y no pueden demanar refuerces, pero Don consigue que se queden, encara que lo suyo tanque ya ye immobilizau. Cuan un grupo de Waffen SS plegan en o tanque immobilizau esclata una cerenya batalla.

A cinta s'ambienta en l'actual Baixa Saxonia en 1945 mientres a Segunda Guerra Mundial y las suyas escenas se filmoron en Hemel Hempstead (Hertfordshire), Watlington (Oxfordshire) y Londres (Gran Londres), amás d'en os Pinewood Studios en Buckinghamshire, en o Reino Uniu, y en Los Angeles en os Estaus Unius. Localizacions de Fury en Internet Movie Database.

Fury ye una cinta que ha recibiu cuantos premios y nominacions, encara que garra d'éls no fa parte d'os premios cinematograficos mas conoixius u destacaus.

 Elenco Fury en Internet Movie Database. 
 Actor  Papel  Notas    '''' 

 Se veiga tamién 
 Cine en 2014.
 Cintas de 2014.

 Referencias 

 Vinclos externos 

  Fury en Internet Movie Database.
  Fury en Metacritic.
  Fury en Box Office Mojo.
  Fury en Rotten Tomatoes.
  Fury en TCM Movie.

Categoría:Cintas ambientadas en Baixa Saxonia
Categoría:Cintas ambientadas en 1945
Categoría:Cintas con banda sonora orichinal de Steven Price
Categoría:Cintas con dirección de fotografía de Roman Vasyanov
Categoría:Cintas con guión de David Ayer
Categoría:Cintas con montache de Dody Dorn
Categoría:Cintas con montache de Jay Cassidy
Categoría:Cintas de cine belico
Categoría:Cintas de China
Categoría:Cintas d'Estaus Unius
Categoría:Cintas dirichidas por David Ayer
Categoría:Cintas en alemán
Categoría:Cintas en anglés
Categoría:Cintas en castellano
Categoría:Cintas en Panavision
Categoría:Cintas interpretadas por Alicia von Rittberg
Categoría:Cintas interpretadas por Anamaria Marinca
Categoría:Cintas interpretadas por Brad Henke
Categoría:Cintas interpretadas por Brad Pitt
Categoría:Cintas interpretadas por Jason Isaacs
Categoría:Cintas interpretadas por Jim Parrack
Categoría:Cintas interpretadas por Jon Bernthal
Categoría:Cintas interpretadas por Kevin Vance
Categoría:Cintas interpretadas por Logan Lerman
Categoría:Cintas interpretadas por Michael Peña
Categoría:Cintas interpretadas por Scott Eastwood
Categoría:Cintas interpretadas por Shia LaBeouf
Categoría:Cintas interpretadas por Xavier Samuel
Categoría:Cintas producidas por Bill Block
Categoría:Cintas producidas por David Ayer
Categoría:Cintas producidas por Ethan Smith
Categoría:Cintas producidas por John Lesher
Categoría:Cintas rodadas en Buckinghamshire
Categoría:Cintas rodadas en Hemel Hempstead
Categoría:Cintas rodadas en Londres
Categoría:Cintas rodadas en Los Angeles
Categoría:Cintas rodadas en Watlington (Oxfordshire)
Categoría:Cintas de cine sobre a Segunda Guerra Mundial